2018. gada 15. maijā Noteikumi Nr. 273

Rīgā (prot. Nr. 24 1. §)

**Grozījumi Ministru kabineta 2014. gada 26. augusta noteikumos Nr. 509 "Noteikumi par karavīra mēnešalgas un speciālo piemaksu noteikšanas kārtību un to apmēru"**

Izdoti saskaņā ar

Valsts un pašvaldību institūciju amatpersonu

un darbinieku atlīdzības likuma

9. panta pirmo daļu un 15. panta pirmo daļu un

likuma "Latvijas Nacionālo bruņoto spēku

piedalīšanās starptautiskajās operācijās"

6. pantu

1. Izdarīt Ministru kabineta 2014. gada 26. augusta noteikumos Nr. 509 "Noteikumi par karavīra mēnešalgas un speciālo piemaksu noteikšanas kārtību un to apmēru" (Latvijas Vēstnesis, 2014, 255. nr.; 2015, 93., 109. nr.; 2017, 174. nr.) šādus grozījumus:

1.1. aizstāt 3. pielikuma 2.3. apakšpunkta otrajā un ceturtajā ailē vārdus "uzdevumu vienība" (attiecīgā locījumā) ar vārdiem "operāciju pavēlniecība" (attiecīgā locījumā);

1.2. papildināt 3. pielikumu ar 5. punktu šādā redakcijā:

"5. Karavīram, kurš sniedz atbalstu karavīru apmācību, Latvijas Nacionālo bruņoto spēku kontingenta apmācību dalībai starptautiskajā operācijā vai ātrās reaģēšanas spēkos, kā arī zemessargu vai rezerves karavīru apmācību organizēšanā vai piedalās to vadībā, ir tieši iesaistīts Latvijas Republikas kā uzņemošās valsts atbalsta funkcijas izpildes nodrošināšanā, kā arī sniedz atbalstu Latvijas Nacionālo bruņoto spēku vienību un ārvalstu bruņoto spēku vienību kopējo militāro mācību organizēšanā Latvijas Republikas teritorijā vai ārvalstīs un tādu mācību organizēšanā, kas saistītas ar gatavošanos dalībai Ziemeļatlantijas līguma organizācijas vai Eiropas Savienības kaujas dežūrās, vai piedalās minēto mācību vadībā, vai strādā ar valsts noslēpuma objektiem, ja tie saistīti ar valsts drošību, aizsardzību vai sabiedroto atbalstu, var noteikt piemaksu līdz 25 procentiem no mēnešalgas."

2. Noteikumi stājas spēkā 2018. gada 1. jūnijā.

Ministru prezidents Māris Kučinskis

Aizsardzības ministrs Raimonds Bergmanis